钦定古今图书集成/理学汇编/经籍典/第002卷 > 北齐
## 钦定古今图书集成/理学汇编/经籍典/第002卷 > 北齐

### 文宣帝天保元年八月诏以文襄帝所运石经移置学馆

按《北齐书文宣帝本纪》，“天保元年八月，诏郡国修立
黉序，广延髦俊，敦述儒风。其国子学生亦依旧铨补。
往者文襄皇帝所运蔡邕石经五十二枚，移置学馆，
依次修立。”

天保七年召儒臣于宫宴会令以经义相质亲自临
听是年诏令校定群书。

按《北齐书废帝本纪》，“天保七年冬，召朝臣文学者及
礼学官于宫宴会，令以经义相质，亲自临听，太子手
笔措问，在坐莫不叹美。”　按《文苑樊逊传》：“天保七年，
诏令校定群书，供皇太子。逊与冀州秀才高乾和、瀛
州秀才马敬德、许散愁韩同宝、洛州秀才傅怀德、怀
州秀才古道子、广平郡孝廉李汉子、渤海郡孝廉鲍
长”暄、阳平郡孝廉景孙、前梁州府主簿王九元、前开
府水曹参军周子深等十一人，同被尚书召共刊定。
时秘府书籍纰缪者多，逊乃议曰：“按汉中垒校尉刘
向受诏校书，每一书竟，表上辄言臣向书长水校尉、
臣参书大夫公、太常博士书、中外书合若干本，以相
比校，然后杀青。今所雠校，供拟极重，出自兰台，御诸
甲馆。向之故事，见存府阁，即欲刊定，必藉众本。太常
卿邢子才、太子少傅魏收、吏部尚书辛术、司农少卿
穆子容、前黄门郎司马子瑞、故国子祭酒李业兴，并
是多书之家，请牒借本，参校得失。”秘书监尉瑾移尚
书都坐，凡得别本三千馀卷，《五经》诸史，殆无遗阙。
天保八年，敕张景仁授太《原王绍德书》。

按《北齐书文宣帝本纪》。不载　按《儒林张景仁传》。“世
宗引为宾客。天保八年。敕授太原王绍德书。”

天保　年以邢畤入授皇太子经。

按《北齐书文宣帝本纪》，不载。　按《儒林邢峙传》：“天保
初，郡举孝廉，授四门博士，迁国子助教，以经授皇太
子。”

### 孝昭帝皇建元年八月诏国子寺备立官属依旧置生讲习经典石经即施列学馆

按《北齐书孝昭帝本纪》，皇建元年“八月甲午，诏国子
寺可备立官属，依旧置生，讲习经典，岁时考试。其文
襄帝所运石经，宜即施列于学馆。外州大学，亦仰典
司勤加督课。”

### 后主天统 年校写经籍

按《北齐书后主本纪》不载　按《隋书经籍志》。“后齐迁
邺，颇更搜聚。迄于天统、武平，校写不辍。”

天统　年。征孙灵晖为国子博士。授南阳王绰经
按《北齐书后主本纪》。不载　按儒林《孙灵晖传》。“天统
中。令朝臣推举可为南阳王绰师者。吏部尚书尉瑾
表荐之。征为国子博士。授南阳王经。”